Dahyun

Si Kim Da-hyun (Kinoreano: 김다현; natawo Mayo 28, 1998), labing nailhan isip Dahyun, mao ang usa ka mag-aawit ug magrararap gikan didto sa Habagatang Korea ug sakop siya sa Twice, nga gimulahan gikan sa JYP Entertainment niadtong 2015.

Kinabuhi ug binuhatan
Natawo si Dahyun sa Seongnam, Gyeonggi, niadtong ika-3 sa Mayo 1998. Midako siya uban ang iyahang mga ginikanan ug naa siya'y magulang nga lalaki. Sa bata pa siya, nagsugod siya sa pag-awit kauban ang iyang kwayir sa simbahang Kristohan. Si Dahyun unang nakakuha og pagtagad sa ikaunom nga ang-ang sa elementarya pinaagi sa usa ka sayaw sa simbahan nga ginatawag og "eagle dance", nga gipaambit sa YouTube. Gidani si Dahyun aron mahimong binansay sa JYP Entertainment human makita sa talent scout ang iyahang pagpasundayag sa pistahan sa sayaw, ug pagkahuman nagbansay siya uban kanila sulod sa kapin sa tulo ka tuig.

Niadtong 2015, si Dahyun nakigtigi sa Sixteen, usa ka katinuoran nga pasundayag sa telebisyon aron makamugna og bag-ong babayeng pundok gikan sa JYPE. Usa siya sa siyam ka malampusong sumasalmot, gipili si Dahyun nga moapil sa Twice isip usa ka mag-aawit ug rapper. Niadtong Oktubre nianang tuiga, opisyal siyang nahimong sakop sa Twice uban ang pagpagula sa ilahang extended play (EP) nga The Story Begins ug ang nangunang singgol niini mao ang "Like Ooh-Ahh".

Nakatapos si Dahyun sa Hanlim Multi Art niadtong tuig 2017. Nianang tuiga, sa tinuig nga piniliay sa musika sa Gallup Korea, napili siya nga ika-17 nga labing bantogang idolo sa Habagatang Korea. 

Niadtong Nobyembre 2018, gisaway si Dahyun sa usa ka magbabalaod gikan sa Hapon nga si Masaru Onodera tungod sa pagsul-ob og kamisin nga gigama ni Marymond, usa ka kapunongan nga nagatigom og mga pundo alang sa pagtabang sa paghupay sa kababayen-an, mga biktima sa sekswal nga pagkaulipon sa Kasundalohan sa Harianong Hapon sa panahon sa Ikaduhang Gubat sa Kalibotan.  Pagkahuman niana, gisaway sa The Korea Times si J. Y. Park, usa ka magtutukod sa JYP Entertainment, tungod sa pagkapakyas sa pagsulti sa depensa ni Dahyun.

Diskograpiya

Mga kredito sa pagsulat sa awit
Ang tanan nga mga kredito sa awit gipahiangay gikan sa database sa Korea Music Copyright Association gawas kon gipahayag kondili.

Pilmograpiya

Mga sundayag sa telebisyon

Mga pakisayran

Mga sumpay sa gawas
 
Mga tawo sa Habagatang Koreya
Mga mag-aawit
Mga natawo sa 1998
Mga natawo sa Mayo 28
Mga miyembro sa Twice